laion/Wikipedia-Exotic huggingface dataset:
Jarvis (eesnimi)

Jarvis on ingliskeelne mehenimi. Nime algne ingliskeelne kuju on Gervaise (ladinakeelsest nimest Gervasius). Selle nime variant on Jervis. Teiseks pärineb sama kujuga nimi North Yorkshire'i tsistertslaste kloostri asukoha Jervaulx' nimest. Selle nime variandid on Gervis, Gervase ja Jarvie, samuti Jervois ja Jervoise. Ameerika Ühendriikides on Jarvis läbi aegade aeg-ajalt mahtunud 1000 kõige populaarsema poisile pandud eesnime hulka, sealhulgas aastail 1950–2005 igal aastal ja viimati 2007. Aastail 1978–1994 kuulus see 500 populaarseima poisinime hulka. Kõrgeim koht oli 1988. aasta 347. Selle eesnime kandjaid: Jarvis Cocker on Briti muusik, ansambli Pulp laulja. Jarvis Hayes on USA korvpallur. Jarvis Scott on USA endine naiskergejõustiklane. Judith Jarvis Thomson on USA filosoof. Jarvis Tyner oli USA Kommunistliku Partei aseesimees. Popular Baby Names USA populaarseimad lapsenimed
Ando Kiviberg

Ando Kiviberg (sündinud 28. juulil 1969 Rakveres) on eesti muinsuskaitsja, pärimusmuusik ja poliitik, XV Riigikogu liige. Ta lõpetas Viljandi Kultuurikolledži rahvamuusika erialal 1994. Kiviberg on olnud Eesti Pärimusmuusika Keskuse juhataja. Aastatel 2013–2017 oli ta Viljandi linnapea. Ta oli Korp! Sakala Meeskoori ametliku loomise üks eestvedajaid aastal 2001. 1995. aasta Riigikogu valimistel kandideeris Kiviberg Järva ja Viljandi maakonnas valimisliidu Isamaa ja ERSP liit nimekirjas ning 2011. aasta valimistel erakonna Isamaa ja Res Publica Liit nimekirjas. Aastatel 1996, 2005 ja 2009 kandideeris ta kohalikel valimistel Viljandi linnas. Ta on Viljandi Linnavolikogu liige. 2013. aasta kohalikel valimistel oli Kiviberg IRL-i kandidaat Viljandi linnapea ametikohale. Teda toetas 809 valijat (10,81% häältest). 2021. aasta valimistel oli ta erakonna Eesti 200 kandidaat Viljandi linnapea ametikohale. Ta sai 270 häält ning pääses Viljandi linnavolikokku. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 1785 häält ning ei osutunud valituks. 1996 Eesti Kultuurkapitali rahvakultuuri sihtkapitali aastapreemia (Viljandi pärimusmuusika festivali korraldamine) 2001 Valgetähe V klassi teenetemärk 2004 Eesti Vabariigi kultuuripreemia (Viljandi pärimusmuusika festivali toimkonna liige) 2005 Kultuurivedur pärimuskultuuri edendamise eest 2023 Tartu Ülikooli Tänutäht Linnapeakandidaat Ando Kiviberg: Viljandi vajab värsket energiat https://kov2021.valimised.ee/et/detailed-voting-result/result-0084-0897.html Eesti riiklike teenetemärkide kavaleride andmebaas presidendi kantselei kodulehel (president.ee). "Tartu Ülikooli Tänutähe kavalerid". Tartu Ülikool. Vaadatud 27. oktoobril 2023. Kristina Tamberg, Ando Kiviberg: pärimusmuusika on elustiil, Sakala, 21. juuli 2006 Rainer Kerge, Torupillimees ja folgipealik Ando Kiviberg: Viljandi folk ei saa lõpmatult kasvada. Seda peab jõugatagasi hoidma, Õhtuleht, 28. juuli 2007 Intervjuu Katrin Viirpalule Eesti Televisiooni telesaates "Tähelaev" 7. novembril 2010
Fukushima II tuumaelektrijaam

Fukushima II tuumaelektrijaam (jaapani keeles 福島第二原子力発電所, Fukushima daini genshiryoku hatsudensho) on tuumaelektrijaam Jaapanis Fukushima prefektuuris Naraha ja Tomioka linnas. Elektrijaama geograafilised koordinaadid on 37° 19′ 10″ N, 141° 1′ 16″ E. Temast umbes 12 km kaugusel põhjas asub Fukushima I tuumaelektrijaam. Tuumajaam kuulub ettevõttele Tōkyō Denryoku (Tokyo Electric Power Company). Jaam alustas tööd 1982. aastal. Elektrijaamas on neli 1100 MW reaktorit. 2011. aasta Sendai maavärina tagajärjel lülitusid jaama kõik neli reaktorit automaatselt välja. Ent tsunamilaine kahjustas reaktorite jahutussüsteeme, mistõttu need kuumenesid üle. Kolmandas reaktoris toimus ka plahvatus, ning registreeriti kõrgenenud radiatsioonitaset ümbruses. 2019. aastal otsustati jaam lammutada. Fukushima I tuumaelektrijaam http://www.world-nuclear-news.org/Articles/Tepco-declares-Fukushima-Daini-for-decommissioning
Onagawa tuumaelektrijaam

Onagawa tuumaelektrijaam (jaapani keeles 女川原子力発電所 (Onagawa genshiryoku hatsudensho)) on tuumaelektrijaam, mis asub Jaapanis Miyagi prefektuuris Onagawas ja Ishinomakis umbes 70 km Sendaist kirdes. Elektrijaam asub vahetult Vaikse ookeani ääres ja hõlmab 1,73 km² suuruse ala Oshika poolsaarel. Onagawa tuumajaam on üks Jaapani kaasaegsemaid. See hakkas tööle 1984. aastal. Jaamas on 3 keevveereaktorit, mille võimsused on 524 MW, 825 MW ja 825 MW, ning aastane elektritoodang 5283 GWh. Kolmas reaktor sai 2011. aasta Sendai maavärina tagajärjel kannatada ja lülitus välja.
Tuumavabad piirkonnad

Tuumavabad piirkonnad on piirkonnad, kus ei ole ei tuumarelvi ega tuumaelektrijaamu. Näiteks on tuumavabadeks piirkondadeks Austria, Austraalia, Costa Rica, Eesti, Island, Läti, Taani, Uus-Meremaa. tuumavastane liikumine tuumarelvavabad piirkonnad tuumaenergiast loobumine Grimsson, Olafur Ragnar 1985. Nordic nuclear-free options. In: Bulletin of the Atomic Scientists (June/July): 25–28..
Tuumarelvavabad piirkonnad

Tuumarelvavabad piirkonnad (inglise keeles nuclear-weapon-free zone; lühend NWFZ) on piirkonnad, mis on ühinenud ÜRO kokkuleppega mitte kasutada ega ladustada tuumarelvi. Tuumavabad piirkonnad Tuumavastane liikumine
Tuumavastane liikumine

Tuumavastane liikumine on sotsiaalne liikumine tuumatehnoloogia kasutamise vastu. Tuumavastane liikumine seisab selle eest, et ei kasutataks tuumaenergiat – ei elektrijaamades (tuumaelektrijaamadena) ega relvastuses (tuumarelvana). Liikumine seisab tuumavabade piirkondade laiendamise eest. tuumaenergiast loobumine
Andres Kõiv

Andres Kõiv (sündinud 22. märtsil 1972) on Eesti poliitik ja ametnik. Andres Kõiv oli Võru maavanem 14. juunist 2010 kuni 26. oktoobrini 2017. 2017. aasta oktoobris valiti Andres Kõiv kohaliku omavalitsuse volikogu valimistel IRL esinumbrina Võru linnavolikokku (ta sai 160 häält). Andres Kõiv kuulub Isamaa ja Res Publica Liitu, erakonna liikmeks arvatud 8. detsembril 1998. Äriregistri päring. (Kasutatud 18. märtsil 2011.) Ragnar Kond. Võrumaa omavalitsusjuhid ei taha Andres Kõivu maavanemaks. ERR Uudised, 28. mai 2010. (Kasutatud 18. märtsil 2011.)
Laurie Holden

Heather Laurie Holden (sündinud 17. detsembril 1969 Los Angeleses Californias) on USA-Kanada filminäitleja ja inimõiguste aktivist. Tuntud on ta eelkõige Marita Covarrubiasi osatäitjana teleseriaalist "Salatoimikud" ja Andrea osatäitjana teleseriaalist "Elavad surnud". Laurie Holden andmekogus IMDb (inglise)
Ike

Ike ehk härjaike on veohärgade rakendamise vahend; ülekantud tähenduses on see orjuse sünonüüm. Dwight D. Eisenhower (1890–1969) USA kindral ja 34. president, tuntud hüüdnime Ike all USS Dwight D. Eisenhower (CVN-69), Nimitz-klassi lennukiemalaev, kutsutakse samuti Ike "Ike" (originaalpealkiri "Ike: Countdown to D-Day"), USA 2004. aasta telefilm 90 päevast enne Normandia dessanti Ike Turner (1931–2007), USA muusik, ansamblijuht ja produtsent Ike on eesnime Isaac lühivorm Ike, orkaan 2008. aasta septembris, milles hukkus vähemalt 195 inimest
Melhior

Melhior on vase ja nikli (kuni 30%) sulam, mis võib sisaldada ka veidi rauda ja mangaani, mis suurendavad sulami tugevust ja korrosioonikindlust. Melhior (maillechort) on nime saanud prantsuse leidurite Maillet ja Chorier järgi. Melhior on väga plastne ja korrosioonikindel hõbevalge sulam. Melhiorist, mis sisaldab umbes 30% niklit, 0,6–1% rauda ja 0,3–1,3% mangaani, valmistatakse laevade aurujõuseadmete kondensaatoritorusid, mida jahutatakse mereveega. Väiksema niklisisaldusega (umbes 20%) melhiorist tehakse arstiriistu, täppisaparaatide osi, lauanõusid ja metallraha.
Objekt nr. 2011

"Objekt nr. 2011" oli Euroopa kultuuripealinn Tallinn 2011 raames loodud installatsioon Tallinnas Vabaduse väljakul. Installatsiooni sai vaadata 27. veebruarist 20. märtsini 2011. Installatsiooni tarbeks oli Vabaduse väljakule püstitatud klaasist kuppel, mille sees oli korraldajate sõnul "kontrastina väljaspool valitsevale talvele ehe suvi". Keset kuplit oli paigutatud rannatool, mida ümbritsesid kadakad, priimulad ja muru, kõlaritest kostis linnulaul. Kolme nädala jooksul käisid kupli all suvekliimas järgemööda tund aega istumas 336 Eesti tuntud kultuuriisiksust. Eesti Päevalehe artiklis kirjeldati installatsiooni järgmiselt: "Pühapäeva hilisõhtust avaneb Tallinna peaväljaku külastajatele ootamatu vaatepilt – keset karget talve on suurt suve täis klaasist hulktahukas ja selle keskel lõõgastub kultuuriinimene." Klaaskuplis toimuvat sai jälgida otseülekandes Elioni Digi-TVs ja internetis. Installatsiooni korraldajateks ja läbiviijateks olid organisatsioonid MTÜ Siseilm ja Allianss Arhitektid, kelle taga seisid Mart Koldits, Kaarel Oja, Iir Hermeliin, Indrek Tiigi, Kadri Tamre, Kadri Tikerpuu ja Sirli Bergström. Korraldajad said installatsiooni loomisel inspiratsiooni Arthur Valdese Pariisis erakogunemisel peetud ettekandest eesti kultuuri põhiprobleemist: Installatsiooni kirjeldus. Ekraanil on kuvatud hetkel kupli sees oleva kultuuriinimese nimi Andres Ehin Ando Kiviberg Marianne Kõrver Anders Melts Kata-Riina Luide Euroopa kultuuripealinn Tallinn "FOTOD: Vabaduse väljakul avanes objekt nr 2011". Delfi.ee. 27.02.2011. Vaadatud 7.08.2018. Kertu Kalmus (15. märts 2011). "Koppel istus suvesoojas kultuurikuplis". Saarte Hääl. Originaali arhiivikoopia seisuga 7. august 2018. Vaadatud 7. augustil 2018. "Objekt nr 2011 ; GALLUP". Sirp. 18. märts 2011. Vaadatud 7. augustil 2018. Marge Sillaots (toimetaja) (20. märts 2011). "Installatsioon "Objekt nr. 2011" lõppeb kevade tulekuga". Õhtuleht.ee. Vaadatud 7. augustil 2018. Ardo Kaljuvee (01.03.2011). "„Objekt nr. 2011" toob väljakule 400 kultuuriloojat". Eesti Päevaleht. Vaadatud 7.08.2018. "Objekt nr 2011" toob Vabaduse väljakule suve, Delfi, 25. veebruar 2011 Objekt nr.2011. Youtube'i video, 10. märts 2011 Ralf Tamm objekt 2011. Youtube'i video, 9. märts 2011 "Kerttu Rakke: Vabaduse plats kui vaese mehe Neverland", Delfi, 7. märts 2011
Monelmetall

Monelmetall (ka monel) on niklisulam, mis sisaldab harilikult umbes 30% vaske, 2–3% rauda ja 1–2% mangaani. Võib sisaldada ka kuni 4% alumiiniumi või kuni 5% räni. Monel sai nime USA töösturi Ambrose Monelli järgi. Monel on hea korrosioonikindlusega. Tal on head mehaanilised omadused. Kasutatakse peamiselt laevaehituses ning keemia-, nafta-, toiduaine-, ja tekstiilitööstuse seadmete valmistamiseks.
Jaana Varkki-Truverk

Jaana Varkki-Truverk (sünninimi Jaana Varkki; sündinud 12. märtsil 1971) on eesti moekunstnik. Ta lõpetas 2002. aastal Eesti Kunstiakadeemia moekunstnikuna. Ta on alates 2009. aastast Eesti Kunstiakadeemias moeeriala õppejõud. Tema vend on metallikunstnik Harvi Varkki ja abikaasa on arhitekt Illimar Truverk. Inforegister. OÜ Register/ OÜ Storybook[alaline kõdulink] Koduleht Esme Kassak. "Moedisainer Jaana Varkki: kui usud ise endasse, usuvad ka teised". Postimees, 4. veebruar 2011
Abobo

Abobo on Elevandiluuranniku linna Abidjani põhjapoolne omavalitsusega linnaosa. Abobo pindala on umbes 90 km² ja seal elab umbes 1,5 miljonit inimest. Suurem osa Abobo elanikest on katoliiklased, kuid seal elab ka muslimitest immigrante riigi põhjaosast.
Sarimõrvar

Sarimõrvariks on järgemööda mitu inimest tapnud mõrvar. Näide: Maniakist sarimõrvar. Eesti õiguskeskkonnas puudub sellel legaaldefinitsioon. Sõna "sarimõrvar" (serial killer) juurutajaks ja populariseerijaks peetakse Ameerika Ühendriikide kriminoloogi Robert Resslerit, kes tegeles 1970.–1980. aastatel vägivaldsete kurjategijate psühholoogilise profileerimisega. Eesti Kürtenid. Rahvaleht, 25. aprill 1931, nr. 48, lk. 4. Eesti Keele Instituut. [EKSS. Eesti keele seletav sõnaraamat. 2009. URL: https://www.eki.ee/dict/ekss/index.cgi?Q=sarim%C3%B5rvar&F=M (viimati külastatud 09.09.2021). "Termin "Sarimõrvar""]. Eesti Keele seletav sõnaraamat. {{netiviide}}: kontrolli parameetri |url= väärtust (juhend)
Rudolf (Austria-Ungari)

Ertshertsog Rudolf (21. august 1858 Laxenburg – 30. jaanuar 1889 Mayerling) oli Austria kroonprints sünnist ja Austria-Ungari kroonprints 1867. aastast kuni surmani, Austria keisri Franz Joseph I ja keisrinna Elisabethi ainus poeg. Ta oli abielus Belgia printsessi Stephaniega, kellega tal oli 2 tütart, kuid keda Rudolf tegelikult ei armastanud. Oma liberaalsete reformimeelsete vaadete tõttu oli ta tihti konfliktis oma isaga ning kibestus seetõttu. Tema tõusmist valitsejaks oodati idealistlikes liberaalsetes ringkondades väga, kuid Rudolf ise ei suutnud seda ära oodata. On spekuleeritud, et lõpliku otsuse vabasurma minekuks langetas Rudolf peale Saksa keisri Friedrich III surma, keda samuti liberaaliks peeti, samuti olevat ta keiser Wilhelm II tema ülespuhutuse, absolutismikalduvuste ja militarismi pärast põlanud. Rudolfi surmaga pole kõik asjaolud tegelikult selged, kuid kindel on see, et ta suri Mayerlingi lossis koos oma armukese Marie Vetseraga. On loodud mitmeid vandenõuteooriaid, et tegelikult ei teinud Rudolf enesetappu, vaid hoopis mõrvati antiliberaalide poolt. Laiemalt tunnustatakse siiski pigem enesetapuversiooni, kusjuures Rudolf olevat enne seda oma armukese maha lasknud.  Rudolf (Austria-Ungari) – pildid, videod ja helifailid Wikimedia Commonsis
Roberto Soldado

Roberto Soldado Rillo (sündinud 27. mail 1985 Valencias) on endine Hispaania jalgpallur, kes mängib Hispaania kõrgliiga Granada ründajana. Ta alustas klubikarjääri Madridi Realis. Klubikarjääri jooksul mängis ta veel Hispaania klubides Valencia, Osasuna, Getafe, Villarreal, Granada ja Levante, Inglismaa kõrgliigas Tottenham Hotspuris ja Türgi kõrgliigas Fenerbahçes. Hispaania jalgpallikoondisse kuulus Soldado aastatel 2007–2013 kokku 12 korda ja lõi seitse väravat.  Roberto Soldado – pildid, videod ja helifailid Wikimedia Commonsis
Leppävaara raudteepeatus

Leppävaara raudteepeatus (lühend Lpv, soome keeles Leppävaaran rautatieasema, rootsi keeles Alberga järnvägsstation) on raudteepeatus Espoos Leppävaara linnaosas. Asub Sello kaubanduskeskuse vastas. Jaam asub 11 km kaugusel Helsingi pearaudteejaamast, Mäkkylä ja Kilo raudteepeatuse vahel. Lähirongid A, E, U, S, Y ja L peatuvad Leppävaaras. See on ka A–rongi lõpp-peatus.
Aiolos

Aiolos oli vanakreeka mütoloogias tuulte valitseja. Kreeka müütides on tuulejumalaid mõnikord kujutatud hobustena Aiolose tallidest, mõnikord tiivuliste meestena, "Odüsseia" 10. raamatus aga annab Aiolos Odysseusele kõvasti kinniseotud koti, milles on tuulepuhangud.
Ehissulg

Ehissulg on linnu muust sulestikust väljapaistev, erilise kujuga sulg. Ehissulgi leidub näiteks püttidel, faasanitel, lüürasabal, paradiisilindudel ja lehtlalindudel.
Ilmala raudteepeatus

Ilmala raudteepeatus (lühend Ila, soome keeles Ilmalan rautatieasema, rootsi keeles Ilmala järnvägsstation, km 4+434) on raudteepeatus Helsingi põhjaosas Pasila ja Huopalahti raudteepeatuse vahel. Asub 4 km kaugusel Helsingi pearaudteejaamast. Lähirongid A, I, L ja P peatuvad Ilmalas.
Tianjin Quanjian FC

FC Tianjin Songjiang on Hiina jalgpalliklubi, mis mängib oma kodumänge Tianjinis. 2016. aasta hooajal võitis klubi Hiina esiliiga ja tõusis kõrgliigasse. Aastatel 2008–2015 kandis klubi nime FC Tianjin Songjiang. Taavi Rähn (2011–2012) Koduleht
FK Homiel

FK Homiel on Valgevene jalgpalliklubi, mis mängib oma kodumänge Homielis. Aastal 2022 mängib Valgevene kõrgliigas. Andrei Stepanov (2011–2012) Aleksandr Dmitrijev (2012) http://www.rsssf.com/tablesw/witr2010.html http://www.rsssf.com/tablesw/witr2011.html http://www.rsssf.com/tablesw/witr2012.html http://www.rsssf.com/tablesw/witr2013.html http://www.rsssf.com/tablesw/witr2014.html http://www.rsssf.com/tablesw/witr2015.html http://www.rsssf.com/tablesw/witr2016.html http://www.rsssf.com/tablesw/witr2017.html http://www.rsssf.com/tablesw/witr2018.html http://www.rsssf.com/tablesw/witr2019.html http://www.rsssf.com/tablesw/witr2020.html http://www.rsssf.com/tablesw/witr2021.html http://www.rsssf.com/tablesw/witr2022.html FK HOMIEL
Moussa Kouyate

Moussa Kouyate (sündinud 1956) on Senegali muusik. Ta on tuntuks saanud kora-mängijana. Ta elab Suurbritannias Bristolis. Koduleht Lühitutvustus
Kai Lobjakas

Kai Lobjakas (sündinud 19. juunil 1975) on eesti disainiajaloolane ja Eesti Tarbekunsti- ja Disainimuuseumi direktor. Ta lõpetas aastal 1998 Eesti Kunstiakadeemia kunstiteaduse erialal lõputööga "Moodsa köögi tulek Eestisse. 1920.–1930. aastad" (juhendaja dotsent Mart Kalm, retsensent Mirjam Peil). Ta töötas Eesti Tarbekunsti- ja Disainimuuseumi kuraatori ning peavarahoidjana, alates 15. septembrist 2013 on selle muuseumi direktor. Kuulub suuri rahvusvahelisi tarbekunstinäitusi korraldava Tallinna rakenduskunsti triennaali juhatusse. Kai Lobjakas, "Disainer noppis siit ja noppis sealt ja kogus kokku tekstiili-verbaariumi". Eesti Päevaleht, 24. september 2004 (Krista Leesi raamatu arvustus) Kai Lobjakas, "Tarbekunst, tööstuskunst ja disain". Sirp, 16. märts 2007 "Eesti tarbekunsti ja disaini klassika 1950. aastatel". Toimetaja Kai Lobjakas. Tänapäev. Tallinn 2008. ISBN 9789985627297 2014 Eesti Kultuurkapitali kujutava ja rakenduskunsti sihtkapitali aastapreemia (aktiivse disaini ja tarbekunsti propageerimise, kuraatoritegevuse ning kataloogide koostamise eest Eesti Tarbekunsti- ja Disainimuuseumis – näitused „Klassikud. Mait Summatavet“, „Tõnis Käo. Disain kui eksperiment“ ja „Eesti disain. Tööstustekstiil“) 2022 Eesti Kunstiteadlaste ja Kuraatorite Ühingu aastapreemia "Arhiivikoopia". Originaali arhiivikoopia seisuga 6. juuni 2007. Vaadatud 19. märtsil 2011.{{netiviide}}: CS1 hooldus: arhiivikoopia kasutusel pealkirjana (link) http://www.artun.ee/index.php?lang=est&main_id=761 http://uudised.err.ee/v/kultuur/8e061e8d-2902-4616-aa4b-df42aefee042
Jäätmaa

Jäätmaa on ala, mida inimene on varem kasutanud, mis aga seejärel on olnud inimtegevusest vähemalt aasta puutumata. Sellised alad on tühjad krundid, laoterritooriumid, tagahoovid jne. Ajaloolises tähenduses oli jäätmaa ka mõnda aega ülesharimata põllumaa (söödis olev maa), mida kasutati enamasti karjamaana. Jäätmaadel kujuneb välja iseloomulik taimestik, kus valitsevad mitmeaastased suured rohttaimed. Badland Kõnnumaa Sööt Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 295 Põhjamaa taimed, Seppo Vuokko ja Jorma Peiponen, Tänapäev 2007, lk 6
Piia Ruber

Piia Ruber (sündinud 8. septembril 1972) on eesti graafik, raamatuillustraator. Ta on lõpetas aastal 1997 Eesti Kunstiakadeemia graafika erialal. Päring inforegister.ee andmebaasis[alaline kõdulink] http://www.artun.ee/akadeemia/vilistlased/ba/ Lehele andis uue näo Piia Ruber, Õpetajate Leht, 1. september 2000 Piret Jaaks, Piia Ruber koostas postkaardiraamatu, Postimees, 14. november 2003
Helena Merzin-Tamm

Helena Merzin-Tamm (sündinud 7. mail 1972) on eesti näitleja. Ta lõpetas aastal 1990 Tartu 2. Keskkooli ja aastal 1994 Eesti Muusikaakadeemia Kõrgema Lavakunstikooli (16.lend). Ta oli aastatel 1994–2009 teatri Vanemuine näitleja. Aastast 2009 vabakutseline näitleja. "Taarka" (2008; Anna Raudkats) "Lumekuninganna" (2010; naine) "Mehetapja/Süütu/Vari" (2017; Luise) "Portugal" (2018; Ann) "Wikmani poisid" (1995; Gunilla) "Õnne 13" (1996–1999; Stella) "Kerge elu" (2013–2014; Stella Karik) Ta on Leonhard Merzini ja Tiiu Luku tütar. Tema poolõde Ilona Merzin on arhitekt, teine poolõde Carol Merzin oli riigiametnik. Tal on kooselust näitleja Jüri Lumistega poeg Jürgen. 2007. aastast on ta abielus Raivo E. Tammega. Neil on poeg Johannes Hermann. Eesti teatri biograafiline leksikon Tallinn 2000 Helena Merzin-Tamm – uisud, salsa ja vahukoor[alaline kõdulink] Raivo E. Tamm ja Helena Merzin abiellusid salaja, SLÕhtuleht, 15. juuni 2007 Helena Merzin-Tamm andmekogus IMDb (inglise)
Mūsá Kūsā

Mūsá Kūsā (ka Mussa Kussa; موسى كوسا ; sündinud 1950) on Liibüa diplomaat ja poliitik, Liibüa välisminister 4. märtsist 2009 kuni 30. märtsini 2011. Ta on lõpetanud Michigani ülikooli sotsioloogia erialal. 1980 määrati ta Liibüa suursaadikuks Suurbritannias, kuid veel samal aastal saadeti ta riigist välja, sest oli lubanud kõrvaldada Suurbritannias elavad Liibüa opositsioonitegelased. 1984 asus ta tööle Liibüa välisluures (Mathaba) ning 1994–2009 töötas ta Liibüa luurejuhina. Mūsá Kūsā astus 30. märtsil 2011 välisministri ametist tagasi, protestides Mu‘ammar al-Qadhdhāfī režiimi rünnakute vastu tsiviilisikutele. Ta palus pelgupaika Suurbritannias. 2012. aasta seisuga elas ta Kataris. "Libyan intelligence chief named FM in reshuffle". Originaali arhiivikoopia seisuga 6. märts 2009. Vaadatud 6. märtsil 2009. "Arhiivikoopia". Originaali arhiivikoopia seisuga 1. aprill 2011. Vaadatud 1. aprillil 2011.{{netiviide}}: CS1 hooldus: arhiivikoopia kasutusel pealkirjana (link)
Premier League'i hooaeg 2006–2007

Premier League'i hooaeg 2006–2007 oli Inglismaa Premier League'i 15. hooaeg. Chelsea FC oli tiitlit kaitsev meister. Premier League'i meistriks hooajal 2006–2007 sai Manchester United.
Premier League'i hooaeg 2005–2006

Premier League'i hooaeg 2005–2006 oli Inglismaa Premier League'i 14. hooaeg. Chelsea FC oli tiitlit kaitsev meister. Premier League'i meistriks hooajal 2005–2006 sai Chelsea.
Premier League'i hooaeg 2004–2005

Premier League'i hooaeg 2004–2005 oli Inglismaa Premier League'i 13. hooaeg. Arsenal FC oli tiitlit kaitsev meister. Premier League'i meistriks hooajal 2004–2005 sai Chelsea FC.
Premier League'i hooaeg 2003–2004

Premier League'i hooaeg 2003–2004 oli Inglismaa Premier League'i 12. hooaeg. Manchester United oli tiitlit kaitsev meister. Premier League'i meistriks hooajal 2003–2004 sai Arsenal FC.
Premier League'i hooaeg 2002–2003

Premier League'i hooaeg 2002–2003 oli Inglismaa Premier League'i 11. hooaeg. Arsenal FC oli tiitlit kaitsev meister. Premier League'i meistriks hooajal 2002–2003 sai Manchester United.